Գիտակցելով, որ ուժի կամ դրա գործադրման սպառնալիքից ձեռնպահ մնալու պետությունների պարտականությունների էական լրացում է վեճերի խաղաղ կարգավորումը, ընդ որում` այդ երկու գործոնները էական են միջազգային խաղաղության ու անվտանգության պահպանման և ամրապնդման համար, մենք ոչ միայն արդյունավետ ուղիներ կորոնենք հնարավոր հակամարտությունները կանխելու քաղաքական միջոցներով, այլև միջազգային իրավունքի համաձայն որոշելու հնարավոր ցանկացած վեճերի խաղաղ կարգավորման համապատասխան մեխանիզմները: Համապատասխանաբար պարտավորվում ենք փնտրել այդ բնագավառում համագործակցելու նոր ձևեր, մասնավորապես վեճերի խաղաղ կարգավորման եղանակների խմբակազմ, ներառյալ երրորդ կողմի պարտադիր ներգրավումը: Մենք ընդգծում ենք, որ այս համատեքստում անհրաժեշտ լիովին օգտագործել վեճերի խաղաղ կարգավորման խորհրդակցության հնարավորությունները, որը կայանալու է 1991 թվականի սկզբներին Վալետայում: Արտաքին գործերի նախարարների խորհուրդը ուշադրության կառնի Վալենտայի խորհրդակցության զեկուցագիրը: